Okresná prokuratúra Partizánske 
Februárová 157, 958 01 Partizánske 	

Sp. zn. : Pv 575/12/3305	Partizánske, 9.9.2014
EEČ : 2-25-30-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Partizánske
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Partizánske zo dňa 4.6.2013, spisová značka Pv 575/12/3305, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Tr. zákona, ktorého sa dopustil tak, že  v dobe od presne nezisteného dňa  do 23.57 h dňa 23. 11. 2012 v Báhoni a všade tam, kde sa zdržiaval, ako i na ceste medzi obcou Žabokreky nad Nitrou a Partizánskym, časť Malé Bielice v osobnom motorovom vozidle zn. XXXXX XXXXX evidenčné číslo XXXXX XXXXX v ktorom sa v tom čase nachádzal prechovával pri sebe pre osobnú spotrebu v  1 ks plechovej krabičky od cukríkov XXXXX úlomky vysušeného rastlinného materiálu rodu Cannabis-konopa o hmotnosti 0,80 g s obsahom tetrahydrokanabinolu (THC) v množstve väčšom ako 120 mg, čo predstavuje minimálne 2 obvykle jednorazové dávky drogy spôsobilé po aplikácii ovplyvniť psychiku užívateľa, pričom v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov sú rastliny rodu Cannabis (konopa) zaradené do I. skupiny omamných látok a tetrahydrokanabinol (THC) do I. skupiny psychotropných látok.

Uznesením prokurátora Okresnej prokuratúry Partizánske zo dňa 4.6.2013, spisová značka Pv 575/12/3305, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          XXXXX prokuratúry v Partizánskom uznesením sp. zn. Pv 575/12/3305 zo dňa 4.6.2013, ktoré nadobudlo právoplatnosť dňa 11.6.2013 podľa    § 216 ods. 1 Tr. poriadku  podmienečne zastavil  trestné stíhanie proti obvinenému XXXXX, nar. XXXXX v Bratislave, trvale bytom XXXXX, XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil tak, že v dobe od presne nezisteného dňa  do 23.57 h dňa 23. 11. 2012 v Báhoni a všade tam, kde sa zdržiaval, ako i na ceste medzi obcou Žabokreky nad Nitrou a Partizánskym, časť XXXXX v osobnom motorovom vozidle zn. XXXXX XXXXX evidenčné číslo XXXXX XXXXX v ktorom sa v tom čase nachádzal prechovával pri sebe pre osobnú spotrebu v  1 ks plechovej krabičky od cukríkov XXXXX úlomky vysušeného rastlinného materiálu rodu Cannabis-konopa o hmotnosti 0,80 g s obsahom tetrahydrokanabinolu (THC) v množstve väčšom ako 120 mg, čo predstavuje minimálne 2 obvykle jednorazové dávky drogy spôsobilé po aplikácii ovplyvniť psychiku užívateľa, pričom v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov sú rastliny rodu Cannabis (konopa) zaradené do I. skupiny omamných látok a tetrahydrokanabinol (THC) do I. skupiny psychotropných látok.

	Podľa § 216 ods. 2 Tr. poriadku prokurátor v uznesení o podmienečnom zastavení trestného stíhania určil obvinenému skúšobnú dobu v trvaní 12 mesiacov. 

	Podľa § 216 ods. 4 Tr. poriadku prokurátor zároveň v uznesení o podmienečnom zastavení trestného stíhania určil obvinenému v skúšobnej dobe obmedzenie spočívajúce v zákaze požívania návykových látok. 

	Dňa 11.6.2014 obvinenému XXXXX uplynula skúšobná doba podmienečného zastavenia trestného stíhania. 

	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	 Po uplynutí skúšobnej doby som z vyžiadaných správ probačného a mediačného úradníka Okresného súdu Partizánske zo dňa 27.8.2014, Okresného úradu Pezinok, odboru všeobecnej vnútornej správy zo dňa 25.8.2014, Obce XXXXX zo dňa 19.8.2014, Obvodného oddelenia PZ Modra zo dňa 21.8.2014, zabezpečenej lustrácie v systéme AVÍZO zo dňa 8.8.2014, lustrácie v evidenciách Ministerstva spravodlivosti SR zo dňa 15.8.2014, lustrácie v evidenciách Generálnej prokuratúry SR zo dňa 18.8.2014,  odpisu registra trestov obvineného zo dňa 15.8.2014, výpisu z Ústrednej evidencie priestupkov Ministerstva vnútra SR z 21.8.2014 zistil, že obvinený XXXXX v dobe od 11.6.2013 do 11.6.2014 nebol súdne trestaný, trestne stíhaný a ani nebol  postihnutý za  priestupok. 

	Z uvedených správ tiež vyplýva, že obvinený XXXXX má v mieste bydliska dobrú povesť, nemá s obyvateľmi zo svojho okolia žiadne problémy a nekoná proti pravidlám občianskeho spolunažívania. Obvinený toho času študuje na vysokej škole, kde navštevuje magisterské štúdium a dosahuje dobré výsledky. Vo voľnom čase sa venuje športu a dobrovoľnému hasičstvu. 
  
	Z uvedených správ je tiež zrejmé, že obvinený  v skúšobnej dobe dodržiaval i obmedzenie spočívajúce v zákaze požívania návykových látok. Porušenie tohto obmedzenia obvineným nebolo v rámci vykonanej probačnej činnosti zistené, pričom ani príslušníkmi Policajného zboru nebolo zistené, že by obvinený v skúšobnej dobe požíval návykové látky. 

	Po zhodnotení všetkých okolností s prihliadnutím na podmienky uvedené v     § 217 ods. 1 Tr. poriadku som dospel k záveru, že obvinený XXXXX viedol v priebehu skúšobnej doby riadny život a preto je potrebné rozhodnúť, že sa v skúšobnej dobe osvedčil. 

	Z týchto dôvodov som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Dobrík
prokurátor